
REFERAT DE APROBARE
la proiectul de hotărâre privind includerea în inventarul domeniului public și clasificarea ca drum comunal a imobilului identificat în CF Doclin, dotat cu podețe aferente



Având în vedere că lucrările au fost finalizate și recepționate în anul 2018. Conform reglementărilor privind finanțările publice, perioada de monitorizare de 5 ani a expirat în anul 2023, permițând UAT Doclin să dispună de bun în conformitate cu interesul actual al comunității.
 Tronsonul de drum, dotat cu podețele aferente pentru scurgerea apelor, asigură în prezent o legătură vitală pentru trafic și servicii de urgență, depășind funcția inițială de drum agricol.
Deși denumirea inițială a proiectului a fost „drumuri agricole”, realitatea tehnică și socială din anul 2026 demonstrează că acest drum asigură în prezent o funcție de tranzit local majoră. 
[bookmark: _GoBack]Acesta face legătura directă între satul Tirol și satul Biniș, deservind nu doar utilajele agricole, ci și traficul ușor, transportul școlar și accesul rapid al ambulanței/pompierilor, scurtând traseul cu aproximativ 4,5Km
Consider ca drumul îndeplinește standardele pentru a fi clasificat ca Drum Comunal (DC), fiind o cale de comunicație de interes local care asigură legătura între satele componente ale comunei sau obiective de interes public.
Includerea în domeniul public ca Drum Comunal (DC) permite primăriei să asigure întreținerea curentă și de iarnă, precum și repararea podețelor din bugetul local.
Clasificarea ca drum comunal permite Primăriei Doclin să aloce bugete multianuale pentru întreținere, deszăpezire și semnalizare rutieră, acțiuni care sunt limitate în cazul drumurilor cu statut simplu de "agricol".
Menționz că imobilul este deja înscris în Cartea Funciară a UAT comuna Doclin, facilitând trecerea acestuia în proprietate publică sub un regim de protecție special.
Față de cele expuse, consider ca includerea în domeniul public și clasificarea ca Drum Comunal reprezintă un pas necesar pentru securizarea investiției realizate în 2018 și pentru creșterea calității infrastructurii rutiere din Comuna Doclin drept pentru care propun adoptarea proiectului de hotărâre în forma prezentată.

